Document ID: 32004R0329

Komisjoni määrus (EÜ) nr 329/2004,
26. veebruar 2004,
millega kehtestatakse erand määrusest (EÜ) nr 1431/94 milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] eriti selle artikli 3 lõiget 2, artikli 8 lõiget 12 ja artiklit 15,
võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude töötlusjääkide suhtes teatavate ühenduse tariifikvootide avamise ja haldamise kohta, [2] eriti selle artiklit 7,
ning arvestades järgmist:
(1) Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemine Euroopa Liiduga 1 mail 2004 aastal võimaldab neil riikidel vastata komisjoni määruses (EÜ) nr 774/94 sätestatud kodulinnuliha tariifkvootide nõuetele, ja seda õiglastes tingimustes võrreldes praegustele liikmesriikidele kehtivate tingimustega. Seetõttu tuleb kõnealuste riikide ettevõtjatele anda võimalus alates ühinemisest kõnealustest kvootidest täielikult osa saada.
(2) Selleks, et enne ja pärast 1 maid 2004 turgu mitte häirida tuleb muuta komisjoni määruses (EÜ) nr 1431/94 [3] sätestatud kvoodiosade ajakava ja kohandada koguste eraldamist, muutmata seejuures määruses (EÜ) nr 774/94 sätestatud üldisi koguseid. Samuti tuleb kohandada rakendusmenetlusi seoses avalduste esitamise tähtaegadega.
(3) Seega on oluline parandada ja kohandada määruses (EÜ) nr 1431/94 artiklis 2 ja 4 lõikes 1 sätestatud meetmed.
(4) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Erandina määruse (EÜ) nr 1431/94 artiklist 2, tuleb kvoodid jaotada järgmiselt:
(a) 8 % ajavahemikul 1. aprillist 30. aprillini 2004,
(b) 17 % ajavahemikul 1. maist 30. juunini 2004.
2. Erandina määruse (EÜ) nr 1431/94 artikli 4 lõikest 1, perioodil 1. maist 30. juunini 2004 tuleb litsentsitaotlused esitada maikuu seitsme esimese päeva jooksul.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse 1. aprillist 30. juunini 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. veebruar 2004

Labels: 3
17